ફ્લોરિંગ કરતા સમયે કઈ વાતનું ધ્યાન રાખવું એ જણાવતાં દિશા કહે છે, ‘તમે ઇન્ટીરિયર ચેન્જ કરાવી શકો, પણ ફ્લોરિંગ ચેન્જ ન કરાવી શકો એટલે એ ડ્યુરેબલ હોવું જોઈએ. તમારો સ્ટડી-રૂમ કે લાઇબ્રેરી હોય તો ડાર્ક ફ્લોરિંગ વાપરવું. લિવિંગ-રૂમમાં વાઇટ વાપરો તો એ આંખોને ઠારે. ફ્લોરિંગ કરાવતા વખતે આખા હાઉસમાં એક થીમ હોવી જોઈએ. જે પણ ફ્લોરિંગ કરો એ એક રૂમથી બીજા રૂમને બંધબેસતું હોવું જોઈએ. અત્યારે બધા ઇટાલિયન જ પ્રિફર કરે છે. એ સિવાય આજકાલ લોકો કોઈ પણ એક જગ્યાને હાઇલાઇટ કરવી હોય તો એને ઑનિક્સ (સ્ટોનનો પ્રકાર)થી સજાવવામાં આવે છે. ઑનિક્સમાં પણ ઘણા કલર્સ જોવા મળે છે. જેમ કે યલો, પિન્ક, બ્રાઉન વગેરે.’